Անատոլի Գրոմիկո

**Անատոլի Անդրեևիչ Գրոմիկո** (, )՝ խորհրդային, ապա ռուս դիվանագետ և գիտնական, ամերիկագիտության, աֆրիկագիտության, միջազգային հարաբերությունների մասնագետ։

Իրավաբանական գիտությունների թեկնածու, պատմական գիտությունների դոկտոր, պրոֆեսոր։ ԽՍՀՄ ԳԱ թղթակից անդամ (1981)։

1-ին դասի արտակարգ և լիազոր դեսպանորդ։

## Կենսագրություն
1954 թվականին գերազանցությամբ ավարտել է Մոսկվայի Միջազգային հարաբերությունների պետական ինստիտուտը։

1961-1965 թվականներին եղել է Մեծ Բրիտանիայի և Հյուսիսային Իռլանդիայի Միացյալ Թագավորությունում ԽՍՀՄ դեսպանատան 1-ին քարտուղար, խորհրդական։

1965 թվականից՝ «Նովոստի» մամուլի գործակալության գլխավոր խմբագրության գլխավոր խմբագրի տեղակալ։

1966-1968 թվականներին եղել է ԽՍՀՄ ԳԱ Աֆրիկայի ինստիտուտի սեկտորի վարիչ։

1968 թվականից՝ ԽՍՀՄ ԳԱ ԱՄՆ-ի և Կանադայի ինստիտուտի սեկտորի վարիչ։ 1970 թվականին պաշտպանել է դոկտորական ատենախոսություն «Քենեդիի իշխանության գալը և նրա կառավարության արտաքին քաղաքականությունը» թեմայով։

1973 թվականից՝ ԱՄՆ-ում ԽՍՀՄ դեսպանատան խորհրդական-դեսպանորդ։

1974 թվականից՝ ԳԴՀ-ում ԽՍՀՄ դեսպանության խորհրդական-դեսպանորդ։

1976-1991 թվականներին  եղել է ԽՍՀՄ ԳԱ Աֆրիկայի ինստիտուտի տնօրեն։

1976 թվականից՝ Աֆրիկայի ժողովուրդների հետ բարեկամության Խորհրդային ասոցիացիայի նախագահ։

1977 թվականից՝ Ասիայի և Աֆրիկայի երկրների համերաշխության խորհրդային կոմիտեի նախագահի տեղակալ և խաղաղության պաշտպանության սովետական կոմիտեի անդամ։

1978 թվականից՝ Եվրոպական անվտանգության և համագործակցության խորհրդային կոմիտեի անդամ։

1981 թվականի դեկտեմբերի 29-ից՝ ԽՍՀՄ ԳԱ թղթակից անդամ՝ տնտեսագիտության բաժնի գծով։

1992 թվականից աշխատել է Կիպրոսում։

2003-2010 թվականներին եղել է ՌԳԱ Աֆրիկայի ինստիտուտի քաղաքականության գնահատման կենտրոնի ղեկավար, գլխավոր գիտաշխատող։

2008 թվականից փորձագիտական խորհրդի անդամ և «Աշխարհաքաղաքականություն» միջազգային վերլուծական ամսագրի մշտական հեղինակ։

2010 թվականի ապրիլի 1-ից՝ ՌԳԱ միջազգային անվտանգության խնդիրների ինստիտուտի գլխավոր գիտաշխատող։

2010 թվականի սեպտեմբերի 1-ից՝ Մոսկվայի Մ. Վ. Լոմոնոսովի անվան պետական համալսարանի պրոֆեսոր։

Աֆրիկայի հարցերով ՌԳԱ նախագահության գիտական խորհրդի անդամ։

«Հանուն համաշխարհային ժողովրդավարական կարգուկանոնի ամրապնդման և ի աջակցություն ՄԱԿ-ի» շարժման նախագահ։ Ռուսաստանի նկարիչների միության անդամ։

Մահացել է 2017 թվականի սեպտեմբերի 25–ին։

Թաղված է Տրոեկուրովյան գերեզմանատանը (25–րդ տեղամաս)։

## Պարգևներ և կոչումներ
*Հոկտեմբերյան Հեղափոխության շքանշան
*Ժողովուրդների բարեկամության շքանշան
*ԽՍՀՄ պետական մրցանակի դափնեկիր (1980) 
* Իտալական «Սիմբա» Ակադեմիայի մրցանակակիր (1982)
*Վորովսկու անվան մրցանակի դափնեկիր (1985)
*Մարոկկոյի գիտությունների թագավորական ակադեմիայի պատվավոր անդամ 
* Մալագասիայի գիտությունների ակադեմիայի անդամ (Մադագասկար կղզի)
*Լայպցիգի համալսարանի պատվավոր դոկտոր

## Ընտանիք
Հայրը ԽՍՀՄ արտաքին գործերի նախարար Անդրեյ Անդրեևիչ Գրոմիկոն է։ Մայրը՝ Լիդիա Դմիտրիևնան (օրորդական ազգանունը՝ Գրինևիչ, 1911-2004)։

Կինը՝ Վալենտինա Օլեգովնա։

Երեխաները՝ 
* Որդի՝ Իգոր– Բելառուսի Հանրապետության Մինսկում ԱՊՀ կանոնադրական և այլ մարմիններում Ռուսաստանի Դաշնության մշտական ներկայացուցիչը 2009-2014 թվականներին,
* Որդի՝ Ալեքսեյ-քաղաքագետ, ՌԳԱ Եվրոպայի ինստիտուտի տնօրեն, 
* Դուստր՝ Աննա

## Մատենագիտություն
* Գրոմիկո Ա., Քենեդի եղբայրներ /Անատոլի Գրոմիկո, Անդրեյ Կոկոշին, [հրատ. Ա. Ա. Բեսսմերտնիխ, Ռ. Ֆ. Իվանով]:- Մոսկվա։ Միտք, 1985.- 477, [3] էջ-100000 օրինակ։ 
* ԱՄՆ Կոնգրես. ընտրություններ, կազմակերպություն, լիազորություններ:- Մ., 1957
* Նախագահ Քենեդու 1036 օրը - Մ., 1971
*Գիտատեխնիկական հեղափոխություն և միջազգային հարաբերություններ (1973) (համահեղինակ)
* ԱՄՆ արտաքին քաղաքականություն. դասեր և իրականություն, 60-70-ական թվականներ - Մ., 1978
* Հակամարտությունը Հարավային Աֆրիկայում. միջազգային կողմ - Մ., 1979
* Աֆրիակ․ զաաջընթաց, դժվարություններ, հեռանկարներ։ - Մ., 1981
* Արևադարձային Աֆրիկայի դիմակները և քանդակը- Մ., 1984, 1985
*Նոր մտածողություն միջուկային դարաշրջանում (համահեղինակ) (1984)
*Քենեդի եղբայրներ (համահեղինակ)  (1985)
*Անդրեյ Գրոմիկո. Կրեմլի լաբիրինթոսում։ (1997)
* Մեր ժամանակի կերպարանափոխությունը։ Ընտիր երկեր - Մ.: Весь мир, 2012: - 464 էջ, 1000 օրինակ, ISBN 978-5-7777-0514-3

### Նրա մասին
Գրոմիկո Անատոլի Անդրեևիչ / / Իվանյան է. Ա., Ռուս-ամերիկյան հարաբերությունների հանրագիտարան։ XVIII-XX դարի. - Մոսկվա. Միջազգային հարաբերություններ, 2001։ - 696 էջ։ — ISBN 5-7133-1045-0.

## Ծանոթագրություններ

## Արտաքին հղումներ
* Анатолий Андреевич Громыко 
* Анатолий Громыко на сайте pseudology.org
* Интервью в программе Мастера
* Книга Анатолия Громыко «Маски и скульптура Тропической Африки»
* Публикации в системе «ИСТИНА» МГУ
* Анатолий Громыко — учёный, дипломат, писатель, художник



Կատեգորիա:Դիվանագետներ այբբենական կարգով
Կատեգորիա:Իրավաբանական գիտությունների թեկնածուներ
Կատեգորիա:ԽՍՀՄ ԳԱ թղթակից անդամներ
Կատեգորիա:Խորհրդային դիվանագետներ
Կատեգորիա:Խորհրդային խմբագիրներ
Կատեգորիա:Խորհրդային պատմաբաններ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների դոկտորներ
Կատեգորիա:Ռուս գիտնականներ
Կատեգորիա:Ռուս դիվանագետներ
Կատեգորիա:Ռուս տնտեսագետներ
Կատեգորիա:Տրոեկուրովյան գերեզմանատանը թաղվածներ